text: Video: Teaterstykke sætter fokus på sexmisbrug af børn
  11 september 2014 kl. 17.05
  Torsdag er Synlighedsdag. Dagen skal sætte fokus på voksne, der har været udsat for seksuelle overgreb som barn eller ung.
  
  Seksuelt misbrug af børn skal frem i lyset. Derfor er det torsdag Synlighedsdag.
  Det er en temadag for voksne, der har været udsat for seksuelle overgreb som barn eller ung. Synlighedsdagen bliver i de kommende uger markeret over hele landet. I dag sker det i Kolding med teaterstykket Girl of Diamond Mountain. Det er skabt af Lotte Arnsbjerg, der selv har været udsat for overgreb som barn.
  I oktober drager de medvirkende i forestillingen på turne. De skal blandt andet spille i New York, San Francisco, Texas og på Hawaii.
  Se teaterstykket udfolde sig i videoen. (Varighed: 3 minutter og 10 sekunder)
  